Alv Lea

Alv Lea (født 17. november 1896 i Oddernes, død 12. februar 1986 i Haugesund) var en norsk sjøkaptein. Han ble uteksaminert fra Sjøkrigsskolen i Horten i 1918.

Lea var styrmann og skipsfører i årene fremover, blant annet på DS «Haugland», DS «Vard» og DS «Varild».

I 1938 ble han innkalt til Marinen som vernepliktig marinekaptein. Han var sjef på mineleggeren «Gor» og deltok i krigsoperasjonene på Vestlandet i 1940. Han ble i august 1943 arrestert og deretter sendt i krigsfangenskap til Tyskland og var der til freden kom i 1945.

Etter det var Lea igjen et par år i Marinen, blant annet som sjef ved Ulsnes marinestasjon i Stavanger. Han gikk så tilbake til handelsflåten og var kaptein på tankskip.

Referanser

Kilder 
 Torjer Meling (redaktør): Norges skibsførere 1935–1953, Stavanger 1954, side 276.

Norske offiserer i Sjøforsvaret
Norske kapteiner
Norsk militært personell under andre verdenskrig
Norske krigsfanger under andre verdenskrig
Personer fra Kristiansand kommune
Norske offiserer
Marineoffiserer
Artikler i sjøfart-prosjektet